# Província de Medina

La província de Medina (مِنْطَقَة ٱلْمَدِيْنَة ٱلْمُنَوَّرَة Minṭaqat Al-Madīnah Al-Munawarah) és una Míntaqa d'Aràbia Saudita situada a Hijaz, a la costa del Mar Roig. Té una superfície de 151.990 km² i una població de 2.132.679 (cens de 2017). Està subdividida en sis Muhàfadha. És la tercera província més gran d'Aràbia Saudita i la cinquena més poblada. La míntaqa té 77 governorats, 44 dels quals estan classificats com de categoria A i 33 de categoria B.
| Muhafazat | Població |
| Medina | 995.619 |
| Al Hunakiyah | 52.549 |
| Mahd Al Thahab | 53.687 |
| Al-'Ula | 57.495 |
| Badr | 58.088 |
| Yanbo | 249.797 |
| Khàybar | 45.489 |
La ciutat de Medina, la segona més sagrada de l'Islam és la capital de la província. El Mintaqah també inclou altres ciutats com Yanbo i Badr. El jaciment arqueològic Madàïn Sàlih està inscrit a la llista de Patrimoni de la Humanitat per la UNESCO.

## Població

| Any | Població |
| 1990 | 1.084.947 |
| 2004 | 1.512.724 |
| 2010 | 1.781.733 |
| 2022 | 2.389.452 |

## Geografia

La major part de la província és desèrtica i té un clima molt càlid i sec. La seva superfície està dominada sobretot per deserts arenosos i rocosos, tot i que hi ha alguns oasis.
El mont Uhud, la montanya més alta de la província, arriba als 1077 metres damunt del nivell del mar. Radwah i la Colina dels Arquers són altres zones montanyoses.
La província també té zones costaneres al Mar Roig. En general aquestes són planes de la costa que gaudeixen d'un clima càlid i que estan rodejades de zones agrícoles fèrtils.

## Política i administració
### Organització política

L'emir de la província té el rang de ministre. Per sota seu, hi ha els càrrecs vice-emir, subsecretari, governador A, vice governador A i governador B. Aquests càrrecs tenen una posició de superior a inferior.Mar Roig. En general aquestes són planes de la costa que gaudeixen d'un clima càlid i que estan rodejades de zones agrícoles fèrtils.

### Llista d'emirs (governadors)

* Medina masjid nabaviMuhammad bin Abdulaziz (1926–1954)
* Abdul Muhsin bin Abdulaziz (1965–1985)
* Abdul Majeed bin Abdulaziz (1986–1999)
* Muqrin bin Abdulaziz (1999–2005)
* Abdulaziz bin Majid (2005–2013)
* Faisal bin Salman bin Abdulaziz Al Saud (2013–2023)
* Salman bin Sultan (2023–present)

## Història

S'han trobat petjades a la província de l'Edat del bronze, a les ruines de Madain Salih i Hegra. La zona d'Al Ula ha estat important al llarg de la història perquè està situada a la ruta de l'encens, igual que la ciutat de Yanbo. Medina va tenir un paper molt destacat per a l'expansió de l'Islam i va ser considerada santa per Mahoma, que va continuar sent la capital de l'Imperi islàmic després de la conquesta de La Meca.

## Turisme i patrimoni

Entre les principals destinacions turístiques de l'emirat de Medina destaquen:
* La ciutat santa de Medina. La segona més sagrada per l'Islam i és on hi ha enterrat el profeta Mahoma. Hi destaca la mesquita Masjid Quba, una de les més antigues del món.
* Ruïnes del vell mercat de YanbuLa ciutat emmurallada d'Al-Ula (del segle VI), a 20 km del jaciment arqueològic de Madàïn Sàlih o Hegra, classificada per la UNESCO com Patrimoni de la Humanitat. Restes del Regne dels Nabateus. A la ciutat també hi ha altres espais importants com la Roca de l'Elefan i la Tomba de Lihyan fill de Kuza.
* Fortalesa de KhaybarYanbo, la segona ciutat portuària més gran i un dels més antics del Mar Roig després de Jiddah. És el port de la ciutat de Medina que rep molts pelegrins. Té importants esculls de coralls.
* Wadi Al-Jinn (Baida), a 30 km de Medina és un riu sec per a fer-hi excursions amb 4x4.

## Referències

* ↑ «Population Characteristics surveys» (en anglès). General Authority for statistics, 2017.
* 1 2 «About the province» (en anglès). Emirate of Madinah Province. ministry of Interior. [Consulta: 13 novembre 2024].
* ↑ «Travel guide to Medina Al Madinah Province Saudi Arabia», 14-04-2012. [Consulta: 13 novembre 2024].
* ↑ «Hegra Archaeological Site (al-Hijr/Mada in Salih)» (en anglès). UNESCO. [Consulta: 13 novembre 2024].
* ↑ «Saudi Arabia: Regions & Major Cities - Population Statistics, Maps, Charts, Weather and Web Information». [Consulta: 13 novembre 2024].
* 1 2 3 4 5 6 «Cosas que hacer en La provincia de Madinah - Lugares para visitar en La provincia de Madinah - Welcome Saudi» (en castellà). [Consulta: 13 novembre 2024].
* ↑ «Organisation Chart» (en anglès). Emirate of Madinah Province. Ministry of Interior.. [Consulta: 13 novembre 2024].
* ↑ «Appendix 6. The Sons of Abdulaziz». Springer. [Consulta: 13 agost 2020].
* ↑ «Governor of Madinah Province Receives UN Under-Secretary-General - gcc_press». , 06-06-2010.
* ↑ «Saudi King Orders Appointment of Faisal bin Salman as Special Adviser, Salman bin Sultan as Governor of Madinah Region» (en anglès). english.aawsat.com. [Consulta: 14 desembre 2023].